ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
18 ก.พ. 2559

สรุปตลาดภาคเช้า  
ตลาดภาคเช้าปรับตัวเพิ่มขึ้นได้จากแรงส่งของหุ้นในกลุ่มพลังงาน หลังจากราคาน้ำมันดิบในตลาดโลกปรับตัวเพิ่มขึ้นกว่า 7% รวมถึงหุ้นในกลุ่มธนาคารขนาดใหญ่ แม้ว่ากลุ่มรับเหมาก่อสร้างจะปรับตัวลดลงไปกว่า 3% ปิดตลาดภาคเช้าดัชนีปรับตัวเพิ่มขึ้น 7.97 จุดมาอยู่ที่ 1,296.44 จุด ด้วยวอลุ่มซื้อขายที่ระดับ 2.4 หมื่นล้านบาท 
 
แนวโน้ม ภาคบ่าย
วันนี้ยังคงปรับตัวเพิ่มขึ้นได้อีก 2% รวมถึงยังมีปัจจัยบวกจากการที่รัฐบาลเตรียมของบประมาณรายจ่ายเพิ่มเติมกว่า 50,000 ล้านบาทเพื่อช่วยกระตุ้นเศรษฐกิจในประเทศ อย่างไรก็ตามหากดัชนีไม่สามารถผ่านแนวต้านดังกล่าวได้ ให้ระมัดระวังแรงขายทำกำไรที่อาจจะออกมา
 
วิเคราะห์ทางเทคนิค
PIMO 
ราคาปิด 1.96 บาท
แนวรับ 1.93 บาท          
แนวต้าน 2.05 บาท
แนว cut loss หากราคามีแนวโน้มหลุด 1.90 บาท
กราฟ PIMO(120 นาที) ค่า Stoch อ่อนตัวลงถึงแนวซื้อ ซึ่งแนวนี้จะมีการดีดตัวขึ้นทุกครั้ง ขณะที่กราฟแท่งเทียนก็ลงสู่ support เช่นกัน จึงมีโอกาสที่จะดีดตัวขึ้นครั้งใหม่ไปยังแนว resistant level ที่ 2.05 และ 2.15 บาท แนะนำเก็งกำไร
 
เด็กแนว
CHOW ในปี 58 ที่ผ่านมาถือว่าทั้งธุรกิจเหล็กย่ำแย่ ขณะที่พลังงานทางเลือกอยู่ในระหว่างการเริ่มต้น ซึ่งบริษัทสามารถที่จะเปิดโรงไฟฟ้าของตัวเองที่ญีปุ่นมากที่สุดเป็นรายแรกถึง 23 MW จ่ายไฟฟ้าครบแล้ว ในปี 59 นั้นทุกอย่างจะกลับสู่ภาวะขาขึ้น เริ่มจากธุรกิจเหล็กที่รัฐออกมาตรการภาษีสกัดกั้นเหล็กนำเข้าจากจีน
ทำให้ตอนนี้คำสั่งซื้อกลับมาในประเทศแล้ว  กลุ่มเหล็กจึงได้ลืมตาอ้าปากเป็นแถว ส่วน solar farm ของบริษัทนั้นใน ไตรมาส 4/58  มีจ่ายไฟเพิ่มอีก 15 MW ทำให้คาดว่าเป็นไตรมาสที่กำไรออกมาดีสุดของปี ขณะที่การรับรู้ปี 59 จะเต็มปีหรือกำไรในส่วนโรงไฟฟ้าน่าจะแตะ 120 ล้านบาท
ยังไม่นับส่วนเพิ่มที่ปีนี้ตั้งเป้าจ่ายไฟฟ้ารวม 80 mw และรับรู้งานก่อสร้างมูลค่า 2.4 พันล้านบาทของการรับจ้างสร้างจำนวน 27MW รวมสามส่วนกำไรน่าจะอยู่ที่ 320 ล้านบาท ไม่นับการจ่ายไฟเพิ่มระหว่างปีของโครงการที่มีเป้าหมายว่าจะเสร็จ ประเมินมูลค่าหุ้นแยกตามงาน คือ ขายเหล็ก รับเหมาก่อสร้าง และขายไฟฟ้า จะได้ราคาที่ 5.90 บาท หรือมี upside 51% กำลังสวย ไม่เว่อร์จนเกินไป ขณะที่ราคาหุ้นในกระดานหัวทิ่มหัวตำอย่างนี้ ใครรับเข้าไปได้ของถูกอย่างแรง
สัญญาณกราฟ CHOW ที่ปรับตัวลงนี้ ออกอาการชัดเจนที่แนว support 3.66 บาทไม่หลุดไปกว่านี้และมีโวลุ่มแอบสะสมอย่างต่อเนื่องอย่างหนาแน่น จุดนี้เองที่จะเป็นแนวเก็บของใครเข้ารับจะได้ต้นทุนที่ต่ำ ขณะที่ Stoch เริ่มโค้งตัวตั้งลำแล้ว หมายถึงว่าราคาหุ้นกำลังจะดีดตัวขึ้นในไม่ช้า เป้าหมายแรก 4.20 บาท ลักษณะแบบนี้ ต้องสะสมหุ้นไว้ ก่อนที่จะขึ้นแรง 